Ulkoministeri Pekka Haaviston (vihr) mukaan Suomi on ollut yhteydessä kurdeihin, jotka hallinnoivat al-Holin leiriä Syyriassa. Ministeri kertoo asiasta Kauppalehden haastattelussa.

– Kurdeille on viestitetty, että suomalaisilla on oikeus palata kotiin, Pekka Haavisto kertoo. Riitta Heiskanen

Al-Holin Leirillä on useita terroristijärjestö Isisiin kytköksissä olleita suomalaisia naisia ja lapsia, joiden Suomeen paluusta on käyty alkukesästä saakka laajaa yhteiskunnallista keskustelua.

Ulkoministeri Pekka Haaviston mukaan kurdeille on ilmoitettu, että Suomen kansalaisilla on oikeus palata kotimaahansa, ja nyt ulkoministeriö odottaa kurdien päätöstä asiasta.

Haaviston mukaan suomalaiset voivat leiriltä ulos päästessään kääntyä minkä tahansa EU-maan edustuston puoleen.

– Kyllä me täällä Suomessa sitten kirjoitamme Suomen kansalaisille väliaikaisen passin. Lentolippunsa he tietenkin maksavat itse, mutta sama palvelu kuin muillekin kansalaisille on sitten tarjolla, Haavisto sanoo Kauppalehden haastattelussa.